Α.Ε. Ποσειδών Νέων Πόρων

Η **Αθλητική Ένωση Ποσειδών Νέων Πόρων** ήταν ελληνικό ποδοσφαιρικό σωματείο το οποίο έδρευε στους Νέους Πόρους Πιερίας. Επίσημα χρώματα της αποτελούσαν το μπλε και το λευκό. Χρησιμοποιούσε ως αγωνιστική έδρα το γήπεδο Νέων Πόρων το οποίο έχει χωρητικότητα 500 θέσεων.

Η πιο σημαντική επιτυχία του συλλόγου, ήταν η κατάκτηση του πρωταθλήματος της Γ΄ Εθνικής κατηγορίας την περίοδο 2002–2003. Την περίοδο 2002–2005 αγωνιζόταν στα επαγγελματικά πρωταθλήματα με την επωνυμία «**Αθλητική Ένωση Πόρων – Πλαταμώνα – Παντελεήμονα «ο Ποσειδών» [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Α.Ε. Ποσειδών [[Ποδοσφαιρική Ανώνυμη Εταιρεία|Π.Α.Ε.]]**».

## Ιστορία
### Α.Σ. Ποσειδών Νέων Πόρων (1979–1987)
Ο **Αθλητικός Σύλλογος Nέων Πόρων ο Ποσειδών** ιδρύθηκε το 1979. Tην σεζόν 1986–1987 o Α.Σ. Ποσειδών Nέων Πόρων τερμάτισε τελευταίος στην Α΄ Κατηγορία Ε.Π.Σ. Πιερίας και υποβιβάστηκε.

### Α.Ε. Πόρων Πλαταμώνα (1987–1993)
Το 1987 ο Θερμαϊκός Πλαταμώνα, ο οποίος αγωνιζόταν στην Γ΄ Κατηγορία Ε.Π.Σ. Πιερίας, απορροφήθηκε από τον Α.Σ. Ποσειδών Νέων Πόρων ο οποίος αγωνιζόταν στη Β΄ Κατηγορία Ε.Π.Σ. Πιερίας και μετονομάστηκε σε «**Αθλητική Ένωση Πόρων Πλαταμώνα**». Τη σεζόν 1987–1988 κατέκτησε το πρωτάθλημα της Β΄ Κατηγορίας Ε.Π.Σ. Πιερίας και προβιβάστηκε στην Α΄ Κατηγορία Ε.Π.Σ. Πιερίας.

### Α.Ε. Ποσειδών Πόρων Πλαταμώνα Παντελεήμονα (1993–2004)
Tο 1993 η Α.E. Κάστρου Νέου Παντελεήμονα υποβιβάστηκε από τη Β΄ Κατηγορία Ε.Π.Σ. Πιερίας και απορροφήθηκε από την A.E. Πόρων Πλαταμώνα η οποία αγωνιζόταν στην Α΄ Κατηγορία Ε.Π.Σ. Πιερίας και μετονομάστηκε σε «**Αθλητική Ένωση Πόρων Πλαταμώνα Παντελεήμονα ο Ποσειδών**».

Ως αγωνιστική έδρα το γήπεδο Νέων Πόρων και ως δεύτερη αγωνιστική έδρα το γήπεδο Πλαταμώνα έγινε γρήγορα από τις πιο οργανωμένες ερασιτεχνικές ομάδες έχοντας ως χρηματοδότη τον τοπικό επιχειρηματία Αλέξανδρο Αγγελόπουλο, δίνοντας φιλικούς αγώνες και με συλλόγους εκτός του Νομού Πιερίας. Μετά από καλές πορείες την τριετία 1993–1996 στην Α΄ Κατηγορία Ε.Π.Σ. Πιερίας, ο σύλλογος κατέκτησε το πρωτάθλημα της Α΄ Κατηγορίας Ε.Π.Σ. Πιερίας 1996–1997 με 27 νίκες, 2 ισοπαλίες και μόλις μία ήττα σε αφήνοντας δεύτερη τη Μ.Α.Ε. Ποντίων Κατερίνης με 14 βαθμούς διαφορά. Kέρδισε την άνοδο στην Δ΄ Εθνική 1997–1998, με τον επί σειρά ετών Πρόεδρο, Γιάννη Χαιρόπουλο.

Tην διετία 1997–1999 ο σύλλογος τερμάτισε στις πρώτες θέσεις στην Δ΄ Εθνική, ενώ τη σεζόν 1999–2000 γλίτωσε τον υποβιβασμό για έναν μόλις βαθμό παραπάνω από τον Ηρακλή Χάλκης. Tη σεζόν 2000–2001 τερμάτισε δευτεραθλητής πίσω από τον Α.Ο. Κέρκυρα. Tη σεζόν 2001–2002 έχασε τον τίτλο στην Δ΄ Εθνική για έναν μόλις βαθμό από τη Νίκη Βόλου, αλλά κέρδισε την πολυπόθητη άνοδο στην Γ΄ Εθνική 2002–2003, με προπονητή τον Περικλή Αμανατίδη. Κατά τη διάρκεια της πενταετίας 1998–2002 η ομάδα με επενδυτή τον Αλέξανδρο Αγγελόπουλο έκανε μεταγραφές έμπειρων ποδοσφαιριστών και κατέκτησε 5 συνεχόμενα Κύπελλα Ε.Π.Σ. Πιερίας συμμετέχοντας κάθε χρόνο στο Κύπελλο Ερασιτεχνών Ελλάδας. Το 2001 απέκλεισε εύκολα την Εράνη Φιλιατρών στον ημιτελικό της Λιβαδειάς με 4–1 και προκρίθηκε στον τελικό του Κυπέλλου Ερασιτεχνών Ελλάδας.

Tη σεζόν 2002–2003 αναδείχθηκε πρωταθλήτρια στην Γ΄ Εθνική και για πρώτη φορά ανήλθε στη Β΄ Εθνική. Την σύνθεση της πρωταθλήτριας ομάδας 2002–2003 αποτελούσαν: Θoδ. Κυριακούλης, Αντ. Καλαϊτζής, Δ. Χρυσάκης (Τερματοφύλακες), Βάιος Καραγιάννης, Γ. Κουρδής, Βα. Τσιανάκας, Γ. Παπαντωνίου, Στ. Σέχου, Παναγιώτης Κυπαρίσσης, Κ. Σταλίκας, Σωκράτης Μπουντούρης, N. Καρκαλέτσης, Νικολάι Πραματάροφ, Αγγ. Χατζηρίζος, I.Τσακμακίδης, Γ. Καφφές, Βρασ. Κοντοθανάσης, Δ. Τσακμακίδης, Στ. Καλαϊτζής, Γ. Κεφαλάς, Απ. Τσόπτσης, Σάββας Παπαδόπουλος, Κ. Ρουμπιές, Θεοφ. Βαλιανάτος, Σταύρος Βαγγελόπουλος, Δημ. Τάντος, Χρ. Ζαρκανέλας, Αστέριος Σπαθαράς, Βάιος Στούμπος, Θ. Σταμάτης, Λάμπρος Παπαργυρίου, Αλ. Ευσταθιάδης, Ιωακείμ Μαυρίδης. Προπονητής o Περικλής Αμανατίδης.

Tη σεζόν 2003–2004 ο σύλλογος πραγματοποίησε εντυπωσιακή πορεία στη Β΄ Εθνική έχοντας μόλις 3 βαθμούς από την 3η θέση που οδηγούσε στο Μπαράζ ανόδου για την Α΄ Εθνική Κατηγορία, πίσω από τον Α.Ο. Κέρκυρα, τον Απόλλωνα Καλαμαριάς, τον Εργοτέλη Ηρακλείου (οι 3 ανέβηκαν στην Α΄ Εθνική) και τον Α.Σ. Κασσάνδρα. Από τον Μάρτιο του 2004 όμως άρχισαν τα πρώτα σύννεφα μετά τις έρευνες της δικαιοσύνης για σύνδεση του προέδρου Αλέξανδρου Αγγελόπουλου με παράνομο στοίχημα ΟΠΑΠ και με διακίνηση μεγάλης ποσότητας ναρκωτικών.

Tη σεζόν 2004–2005 έμοιαζε η αρχή του τέλους για την ομάδα στο πρωτάθλημα της Β΄ Εθνικής. Προσφυγές, καταδικαστικές αποφάσεις και δηλώνοντας απούσα σε τρεις διαδοχικούς αγώνες τελικώς αποβάλλεται από την Επιτροπή Επαγγελματικού Αθλητισμού.

### Α.Ε. Ποσειδών Νέων Πόρων (2013–2017)
Το 2013 ο σύλλογος επανιδρύθηκε ως «**Αθλητική Ένωση Ποσειδών Νέων Πόρων**» μετά από μία μεγάλη περίοδο αδράνειας. Τη σεζόν 2013–2014 συμμετείχε στην Γ΄ Κατηγορία Ε.Π.Σ. Πιερίας. Τη σεζόν 2014–2015 κατέκτησε το πρωτάθλημα της Γ΄ Κατηγορίας Ε.Π.Σ. Πιερίας και προβιβάστηκε στη B΄ Κατηγορία Ε.Π.Σ. Πιερίας. Τη σεζόν 2015–2016 κατέκτησε το πρωτάθλημα της Β΄ Κατηγορίας Ε.Π.Σ. Πιερίας και προβιβάστηκε στην Α΄ Κατηγορία Ε.Π.Σ. Πιερίας.

Τη σεζόν 2016–2017 κατέκτησε το πρωτάθλημα της Α΄ Κατηγορίας Ε.Π.Σ. Πιερίας, αλλά και το Κύπελλο Ε.Π.Σ. Πιερίας νικώντας στον τελικό με 3–0 την Α.Ε. Καρίτσας. Παρότι μετέτρεψε σε «θρίλερ» τη διαδικασία των αγώνων μπαράζ για την ανάδειξη του πρωταθλητή στην Α΄ Κατηγορία Ε.Π.Σ. Πιερίας 2016–2017, ο Ποσειδών Νέων Πόρων ανέβηκε τελικά στην Γ΄ Εθνική 2016–2017, κερδίζοντας στο επαναληπτικό μπαράζ τη δευτεραθλήτρια της αρχικής κατάταξης Α.Ε. Καρίτσας με 2–1 στο ουδέτερο γήπεδο του Βατανιακού. Τη σύνθεση της πρωταθλήτριας ομάδας για τη σεζόν 2016–2017 αποτελούσαν: Γκεβρέκης (Τερματοφύλακας), Σδούγκας, Τροΐρης, Αποστολίδης, Παυλίδης, Χρυσόπουλος, Γκουδάρας, Οικονόμου, Δ. Κυρτέγος, Γκανάβας, Δ. Καλαμπάκας, Κολαξίδης. Προπονητής o Παναγιώτης Παρασίδης.

Παρά την άνοδο δεν δήλωσε συμμετοχή στο πρωτάθλημα της Γ΄ Εθνικής 2017–2018, αλλά ούτε και στο επόμενο πρωτάθλημα της Ε.Π.Σ. Πιερίας. H διοίκηση των Γιάννη και Πέτρου Χαιρόπουλου δέχθηκε προτάσεις για την παραχώρηση του Α.Φ.Μ. του συλλόγου από ομάδες του Νομού Λάρισας και της Kεντρικής Μακεδονίας, αλλά ο σύλλογος παρέμεινε σε αδράνεια και απραξία.

## Έδρα
Ο σύλλογος από το 1979 είχε ως αγωνιστική έδρα το γήπεδο Νέων Πόρων το οποίο έχει χωρητικότητα 500 θέσεων. Μετά τη συγχώνευση με τον Θερμαϊκό Πλαταμώνα (1987) αγωνίζονταν και στο γήπεδο Πλαταμώνα, ως δεύτερη έδρα.

## Τίτλοι – Διακρίσεις
* **[[Γ΄ Εθνική ποδοσφαίρου ανδρών|Γ΄ Εθνική]]**
** Πρωταθλήτρια (1): 2002–03
* **[[Κύπελλο Ελλάδας ερασιτεχνών ποδοσφαίρου]]**: 
** 2η θέση (1): 2000–01
* **[[Δ΄ Εθνική ποδοσφαίρου ανδρών|Δ΄ Εθνική]]**
** 2η θέση (1): 2001–02
* **[[Ένωση Ποδοσφαιρικών Σωματείων Πιερίας|A΄ Ε.Π.Σ. Πιερίας]]
** Πρωταθλήτρια (2): 1996–97, 2016–17
* **B΄ Ε.Π.Σ. Πιερίας
** Πρωταθλήτρια (1): 2015–16
* **[[Ένωση Ποδοσφαιρικών Σωματείων Πιερίας|Γ΄ Ε.Π.Σ. Πιερίας]]
** Πρωταθλήτρια (2): 1987–88, 2014–15
* **Κύπελλο Πιερίας
** Κυπελλούχος (6): 1998, 1999, 2000, 2001, 2002, 2017

## Πρόεδροι
*  Γιάννης Χαιρόπουλος

## Αξιόλογοι ποδοσφαιριστές
*  Βάιος Καραγιάννης
*  Σωκράτης Μπουντούρης
*  Νικολάι Πραματάροφ
*  Γιώργος Καφφές
*  Βρασίδας Κοντοθανάσης 
*  Παναγιώτης Κυπαρίσσης
*  Σάββας Εξουζίδης
*  Θεόδωρος Πακάλτσης
*  Σπύρος Μπαξεβάνος

## Αξιόλογοι προπονητές
*  Περικλής Αμανατίδης
*  Γιώργος Βαζάκας
*  Νίκος Βλαχούλης

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Πιερίας
Κατηγορία:Ιδρύσεις αθλητικών συλλόγων το 1979
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1979